**Meghívó**

**A Gazdasági Versenyhivatal és a Megyei Jogú Városok Szövetsége közös sajtótájékoztatójára**

Tisztelt Szerkesztők!

A Gazdasági Versenyhivatal (GVH) és a Megyei Jogú Városok Szövetsége (MJVSZ) a jövőben közös erőkkel törekszik majd a verseny tisztaságának fenntartására, elsősorban az önkormányzatok közbeszerzései során.

A témában **Rigó Csaba Balázs,** a GVH elnöke és **Szita Károly**, a Megyei Jogú Városok Szövetségének elnöke **2021. december 7-én, kedden 11 órakor** közös sajtótájékoztatót tart, melyre ezúton tisztelettel meghívjuk Önöket.

Az eseményen sor kerül a GVH és az MJVSZ közötti együttműködési megállapodás aláírására.

**A sajtótájékoztató helyszíne:** **Gazdasági Versenyhivatal**, 1054 Budapest, Alkotmány u. 5., földszinti konferenciaterem.

A helyszín korlátozott befogadóképességére, valamint a koronavírus-járvány miatti távolságtartási követelmények megfelelő betartására tekintettel a részvétel előzetes regisztrációhoz kötött. Kérjük a tisztelt érdeklődőket, **legkésőbb 2021. december 6. (hétfő) 16 óráig jelezzék részvételi szándékukat** a sajto@gvh.hu e-mail címen. A regisztráció elfogadásáról visszajelzést küldünk.

A sajtótájékoztatót követően az újságíróknak az elhangzottakkal kapcsolatban lehetőségük lesz kérdezni. A sajtótájékoztatót követően lehetőség lesz interjúkészítésre is.

GVH Sajtóiroda